鬼滅之刃

《鬼滅之刃》，係日本漫畫作品，由漫畫家吾峠呼世晴創作。目前已經改做咗動畫。

故事背景係大正時代嘅日本，講男主角炭治郎落山賣炭嗰陣，成家畀鬼殺死咗，而嗰陣淨係留低佢個妹仲未死，但係佢已經變做咗鬼，而佢要去搵辦法將禰豆子變返做人。

當炭治郎孭住禰豆子落山嗰陣，禰豆子突然之間鬼性情大發，當炭治郎撐住禰豆子嗰陣時，俾鬼殺隊嘅富罔義勇見到，當佢就嚟殺禰豆子嗰陣，炭治郎係咁保護住禰豆子，重將佢打暈。而當禰豆子掙脫咗佢，發生咗令人諗唔到嘅事，禰豆子居然用肉體擋住咗炭治郎。可能因為義勇俾佢哋兩個嘅兄妹情感動，佢就打算放過佢哋。當炭治郎醒咗嗰陣，義勇就講出佢師傅個名，叫炭治郎去搵佢。

炭治郎搞完佢屋企人喪事之後，就帶住緊張同埋不安去搵義勇口中嗰個師傅，連龍左近次。

因為炭治郎想將禰豆子變返人，所以就打算加入鬼殺隊。而喺去修行嘅路程當中，有唔少人都有幫佢。直到最後試煉當中，係叫佢要將舊石頭斬咗一半。而當炭治郎做唔到嗰陣，一個少年就同佢日日夜夜咁樣試煉同埋打鬥，務求好好將炭治郎修行到完美為止。而之後嘅劇情就係描述炭治郎加入咗鬼殺隊之後，認識嘅人，發生嘅事同埋有血有淚嘅故事。

黑暗奇幻

日本漫畫作品